U Trogiru je jučer počela stručna konferencija Izazovi na području ovisnosti – imamo li prave odgovore, na kojoj je sudjelovala i, još uvijek, tehnička ministrica Bernardica Juretić. Pričala je o problemima s online ovisnošću, kockanjem i tako dalje, upozoravajući kako je Hrvatska, što se tiče konzumiranja ovisnosti, iznad prosjeka Europske unije.

Njezina nova neobična teza

A onda je izašla s novom neobičnom tezom; prenosimo, u cjelosti njezin citat koji je objavila HINA: “Ako ćemo razmišljati o našoj demografiji onda moramo ulagati u sve one koji mogu pridonijeti demografskoj obnovi, pa i u ovisnike kojih je prosječna starost oko 28 godina, odnosno u reproduktivnoj su životnoj dobi i mogu imati djecu”.